CELEX: 62014TN0449
Language: fi
Date: 2014-06-17 00:00:00
Title: Asia T-449/14: Kanne 17.6.2014 – Nexans France ja Nexans v. komissio

25.8.2014   
            
            
               FI
            
            
               Euroopan unionin virallinen lehti
            
            
               C 282/49
            
         Kanne 17.6.2014 – Nexans France ja Nexans v. komissio
   (Asia T-449/14)
   2014/C 282/63
   Oikeudenkäyntikieli: englanti
   
      Asianosaiset
   
   
      Kantajat: Nexans France (Clichy, Ranska) ja Nexans SA (Pariisi, Ranska) (edustajat: solicitor M. Powell, barrister G. Forwood ja solicitor A. Rogers)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan SEUT 101 artiklan ja ETA-sopimuksen 53 artiklan mukaisesta menettelystä (asia AT.39610 – Sähkökaapelit) 2.4.2014 annetun komission päätöksen C(2014) 2139 (jäljempänä päätös)
            
         
               —
            
            
               kumoamaan päätöksen osittain siltä osin kuin siinä todettiin Nexans Francen osallistuneen kilpailusääntöjen rikkomiseen 22.2.2001 edeltävältä ajalta
            
         
               —
            
            
               alentamaan kantajille määrättyä sakkoa määrällä, joka vastaa lyhyempää kestoa ja alennettua vakavuuden kerrointa
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kolmeen kanneperusteeseen.
   
               1.
            
            
               Ensimmäisessä kanneperusteessa väitetään, että komissio ylitti sille asetuksella 1/2003 annetut toimivaltuudet ja loukkasi kantajien yksityisyydensuojaa, kun se otti haltuunsa tiettyjä tietoja yllätystarkastuksen aikana Nexans Francen toimitiloissa.
            
         
               2.
            
            
               Toisessa kanneperusteessa väitetään komission tehneen virheen, kun se määritti kilpailusääntöjen rikkomisen keston.
            
         
               3.
            
            
               Kolmannessa kanneperusteessa väitetään komission tehneen ilmeisen arviointivirheen siltä osin kuin se jätti ottamatta huomioon sen, ettei väitettyä kilpailusääntöjen rikkomista ollut toteutettu ja ettei siitä aiheutunut vaikutuksia asiakkaisiin, sekä jätti esittämättä asianmukaiset perustelut ja loukkasi yhdenvertaisen kohtelun periaatetta.